Държавен вестник, бр. 84, 2014 г., стр. 13

БРОЙ  84	
Д Ъ Р Ж А В Е Н  В Е С Т Н И К 	
СТР.  13  
(3) Лицето с поставени белезници трябва 
да бъде под наблюдение.
Чл. 6. (1) Усмирителни ризи се използват 
спрямо лица, поведението на които не може 
да се контролира по друг начин или с други 
средства.
(2) Лицата, спрямо които са използвани 
усмирителни ризи, се поставят под постоянно 
наблюдение. 
Чл. 7. Каучукови, пластмасови и щурмови 
палки се използват, когато са неприложими 
други по-леки начини и средства за въздействие.
Чл. 8. (1) Електрошоковите палки и елек­
трошоковите прибори са предназначени за 
блокиране на сетивната и нервната система 
чрез електричество. Въздействието може да е 
чрез непосредствен контакт или дистанционно 
(от разстояние чрез изстрелване на електроди 
или електронни заряди).
(2) Електрошокови палки и електрошоко­
ви прибори се използват при задържане на 
лица, които оказват физическа съпротива, за 
пресичане на нападение срещу полицейски 
органи, както и при опит за бягство на кон­
воирани, съпровождани, задържани лица и 
при освобождаване на заложници.
Чл. 9. (1) Химическите вещества са пред­
назначени за намаляване способността за 
съпротива на правонарушители чрез дразнещо 
въздействие върху очите, кожата и горните 
дихателни пътища. 
(2) Минималното допустимо разстояние до 
лицето, срещу което се използват аерозолни 
химически вещества и насочването им, се опре­
деля от тактико-техническата характеристика 
на всеки отделен вид използвано средство.
(3) Химически вещества и средства за об­
газяване се използват при стриктно спазване 
на нормативите за всеки конкретен вид и 
правилата за безопасност при работа с тях. 
(4) Обгазеният район (територия, сграда, 
превозно средство) се отцепва незабавно до 
края на поразяващото действие на химическите 
вещества и се предприемат мерки за извежда­
не и оказване помощ на пострадалите лица.
Чл. 10. Служебните животни – кучета и 
коне, са предназначени за опазване на общест­
вения ред, охрана на обекти, противодействие 
на престъпността и контрола на държавната 
граница. 
Чл. 11. (1) Служебните кучета се използват 
за патрулиране, охрана на масови мероприя­
тия, при групови нарушения на обществения 
ред и задържане на лица. Служебните кучета 
задължително се водят от техния щатен водач.
(2) Преди пускане на кучето водачът взема 
мерки да не се причинят вреди на други лица.
Чл. 12. (1) Конете се използват за патру­
лиране, охрана на масови мероприятия, при 
задържане на лица и при групови нарушения 
на обществения ред.
(2) Ездачът трябва да направлява живот­
ното по начин, безопасен за околните лица.
Чл. 13. (1) Халосните патрони и патроните 
с гумени, пластмасови и шокови куршуми са 
предназначени за оказване на физическо и 
психологическо въздействие върху правона­
рушители и се използват при:
1. задържане на лице, за което има данни, 
че е извършило престъпление, което не се 
подчинява или оказва съпротива на поли­
цейски орган;
2. пресичане на групови нарушения на об­
ществения ред и прекратяване на безредици;
3. предотвратяване бягство на конвоирано, 
съпровождано или задържано лице;
4. опит за нерегламентиран достъп до 
кореспонденция и материали, съдържащи 
класифицирана информация.
(2) В случаите по ал. 1 минималното до­
пустимо разстояние до лицето, срещу което се 
използват халосни патрони и патрони с гумени, 
пластмасови и шокови куршуми, се определя 
от тактико-техническата характеристика на 
всеки отделен вид боеприпас. 
(3) Забранява се смесено поставяне на бой­
ни патрони и патрони с гумени, пластмасови, 
шокови куршуми и халосни патрони в един 
пълнител (магазин) или барабан на оръжието.
Чл. 14. (1) При изпълнение на конкретни 
задачи, в случаите по чл. 85, ал. 1 ЗМВР, по 
разпореждане на съответния ръководител по­
лицейските органи могат да бъдат въоръжени 
с патрони с гумени, пластмасови, шокови 
куршуми и с халосни патрони.
(2) При изпълнение на служебните си за­
дължения по чл. 85, ал. 2 ЗМВР служителите 
от ДСКС могат да бъдат въоръжени с патрони 
с гумени, пластмасови, шокови куршуми и с 
халосни патрони.
(3) За възстановяване на обществения ред 
при възникнали безредици преди, по време и 
след приключване на масови мероприятия по 
заповед на ръководителя по управлението на 
силите специализираните полицейски органи 
за охрана на масови мероприятия могат да 
бъдат въоръжени с патрони с гумени, пласт­
масови, шокови куршуми и халосни патрони.
Чл. 15. (1) Устройствата за принудително 
спиране на превозни средства са механични, 
електромагнитни и други съоръжения, при­
бори и химически смеси, предназначени за 
въздействие върху части, агрегати и системи 
на превозните средства, водещи до преуста­
новяване на тяхното движение. 
(2) Устройствата за принудително спиране 
се използват по отношение на пътни превозни 
средства, водачите на които не се подчиняват 
на подадени от полицейските органи сигнали 
за спиране, при задържане на правонаруши­
тели, движещи се с превозно средство, и при 
освобождаване на заложници.